
	





Verejný obstarávateľ
Fakultná nemocnica s poliklinikou F. D. Roosevelta Banská Bystrica, 
Nám. L. Svobodu č.1, 975 17 Banská Bystrica


s
Podlimitná zákazka  § 110
podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
(Tovary)


Výzva na predloženie ponuky

Predmet  zákazky:  Odberky na biologický materiál


FNsP FDR/NL/3701/2026














1. Identifikácia verejného obstarávateľa:
	Názov:
	Fakultná nemocnica s poliklinikou F.D. Roosevelta Banská Bystrica

	Sídlo:	
	Nám. L. Svobodu 1, 975 17 Banská Bystrica

	Štatutárny zástupca:
	Ing. Miriam Lapuníková, MBA, riaditeľka

	IČO:
	00 165 549

	Kontaktná osoba:
	Ing. Mariana Krivošíková

	e-mail:
	mkrivosikova@nspbb.sk

	Telefón/mobil: 

	+421 48 441 3884


2. Opis predmetu zákazky: 
Predmetom zákazky je dodávka tovaru Odberky na biologický materiál,  rozdelená na časti: 
Časť 1:  Kapiláry, nádobky, skúmavky
Časť 2:  Kefky cytologické
Časť 3:  Hygienické vrecko na zvracanie
Časť 4:  Gynekologický záchytný vak s podložkou
Časť 5:  Jednorazová emitná miska
Časť 6:  Bezpečnostná lanceta na odber kapilárnej krvi

2.1.  Podrobný opis, technická špecifikácia na predmet plnenia je uvedený v Prílohe č. 1 tejto výzvy. Požaduje sa dodanie predmetu zákazky požadovanej technickej špecifikácie a osobitných požiadaviek na plnenie. 
2.1.1.  V prípade, ak sa v Opise a špecifikácii predmetu zákazky (Príloha č. 1) uvádzajú údaje alebo odkazy na konkrétneho výrobcu, postup, značku, obchodný názov, typ, umožňuje sa dodávateľovi predloženie ponuky s ekvivalentným výrobkom, ten však musí spĺňať minimálne požiadavky uvedené v Prílohe č. 1, resp. musí mať rovnaké alebo lepšie technické vlastnosti. Všetky ponúkané výrobky musia byť v súlade s príslušnými požiadavkami stanovenými v právnych predpisoch EÚ.

2.2. Predpokladaná hodnota zákazky:	 175 923,72 EUR bez DPH
Časť 1:	67 383,00 EUR bez DPH
Časť 2:	49 291,20 EUR bez DPH
Časť 3:	  6 742,62 EUR bez DPH
Časť 4:	10 017,00 EUR bez DPH
Časť 5:	24 129,90 EUR bez DPH
Časť 6:	18 360,00 EUR bez DPH

2.3. Kód CPV: 33192500-7 skúmavky

3. Rozdelenie predmetu zákazky a variantné riešenie 
Uchádzačovi sa umožňuje predložiť ponuku na jednu a viac častí predmetu zákazky špecifikovaného v Opise a špecifikácii predmetu zákazky. Verejný obstarávateľ bude vyhodnocovať jednotlivé časti predmetu zákazky zvlášť, pričom hodnotiť bude len ponuky predložené uchádzačom na časť ako celok.


4. Miesto dodania predmetu zákazky
 Fakultná nemocnica s poliklinikou F.D. Roosevelta Banská Bystrica, L. Svobodu 1, 975 17 Banská Bystrica, nemocničná lekáreň, -1. poschodie.

5. Druh zmluvy: Rámcová dohoda

6. Predpokladané obdobie trvania zmluvného vzťahu: 36 mesiacov od účinnosti Rámcovej dohody, resp. do vyčerpania finančného limitu dojednaného podľa Rámcovej dohody, podľa toho, ktorá skutočnosť nastane skôr.

7. Financovanie: Predmet zákazky bude financovaný formou bezhotovostného platobného styku z prostriedkov verejného obstarávateľa so splatnosťou faktúr 60 dní, preddavky nebudú poskytnuté.

8. Mena a ceny uvádzané v ponuke: Cena za predmet zákazky musí byť stanovená v mene EUR a musí zahŕňať všetky náklady spojené s predmetom zákazky.
8.1	Ak je uchádzač platiteľom dane z pridanej hodnoty (ďalej len „DPH“), navrhovanú cenu v ponuke uvedie v zložení cena bez DPH vrátane požadovaných služieb (dodanie do miesta plnenia, zaškolenie...), DPH a cena s DPH.
8.2	Ak uchádzač nie je platiteľom dane z pridanej hodnoty, v predloženej ponuke na túto skutočnosť verejného obstarávateľa  upozorní a uvedie navrhovanú zmluvnú cenu bez DPH ako navrhovanú zmluvnú cenu celkom. 
8.3	Ak uchádzač nie je platiteľom DPH v Slovenskej republike, uvedie navrhovanú cenu v EUR bez DPH. Na skutočnosť, že nie je platiteľom DPH v Slovenskej republike, je povinný upozorniť v ponuke.

9. Jazyk ponuky: Cenovú ponuku a dokumenty požadované verejným obstarávateľom predkladá uchádzač v štátnom – slovenskom jazyku. V prípade dokumentov v inom jazyku  požadujeme  predložiť tieto dokumenty zároveň s ich prekladom do slovenského jazyka.

10. Spôsob na predkladanie cenových ponúk:
10.1. Ponuka sa predkladá elektronicky prostredníctvom elektronického prostriedku IS EVO, umiestnenom na webovej adrese https://eplatforma.vlada.gov.sk/ vo formátoch  určených v tejto výzve v strojovo čitateľnej forme, ktorá zabezpečí trvalé zachytenie jej obsahu.
a) doklady podľa Bodu 13 tejto výzvy vkladá v časti „PONUKA“ 
b) cenu vkladá v záložke „PONUKA“ priamo do preddefinovanej tabuľky. 
10.2.  Predkladanie ponúk je umožnené iba registrovaným uchádzačom.
10.3. V prípade potreby môžu záujemcovia/uchádzači požiadať o technickú pomoc pri používaní IS EVO na e-mailovej adrese helpdesku: eplatforma@vlada.gov.sk alebo telefonicky na čísle: + 421 2 209 25 100. 

11. [bookmark: _Toc12167]Lehota na predkladanie ponúk 
11.1. Lehota na predkladanie ponúk uplynie  dňa 03. 08. 2026, 10:00:00 hod. pričom rozhodujúcim a platným je aktuálny čas servera  IS EVO.
11.2. Verejný obstarávateľ odporúča uchádzačom predložiť ponuku s dostatočným časovým predstihom pred uplynutím lehoty na predkladanie ponúk. Po tejto lehote už nie je možné ponuku predložiť. 
11.3. Verejný obstarávateľ si vyhradzuje právo predĺžiť lehotu na predkladanie ponúk.

12. Obsah cenovej ponuky:
Doklady pre splnenie podmienok účasti:
12.1 podľa §32 ods. 2 písm. e) ZVO -  dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,
12.2 podľa §32 ods. 2 písm. f) ZVO - doloženým čestným vyhlásením, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (obchodný názov, adresa sídla uchádzača alebo miesto jeho podnikania, meno a priezvisko štatutárneho zástupcu/ov, IČO, kontaktné telefónne číslo, e-mailová adresa kontaktnej osoby a ďalšie údaj podľa Prílohy č. 3 k tejto Výzve.
V prípade, že je uchádzač zapísaný v zozname hospodárskych subjektov vedenom na Úrade pre verejné obstarávanie, uvedené doklady predkladať nemusí, uvedie len v Prílohe č. 3 Registračné číslo zo zoznamu hospodárskych subjektov na UVO.

Ďalšie požadované doklady:
12.3. Opis a špecifikácia predmetu zákazky, Príloha č. 1 Rámcovej dohody – vyplnenú tabuľku s požadovanými údajmi.
12.4.	Cenová ponuka – Príloha č. 2 Rámcovej dohody, vrátane položkového rozpočtu predmetu zákazky – podrobného  rozpisu cien predmetu zákazky a ďalších požadovaných údajov.
12.5.  Čestné vyhlásenie uchádzača ku konfliktu záujmov podľa Prílohy č. 3a k tejto výzve vo vzťahu k verejnému obstarávateľovi, resp. že ohlási všetky potenciálne konflikty záujmov, ktoré sú mu známe.
12.6. Technická dokumentácia výrobcu – na základe ktorej  verejný obstarávateľ jednoznačne posúdi súlad s Opisom a špecifikáciou ponúkaného predmetu zákazky. Dokumenty, ktorými uchádzač preukazuje súlad s Opisom a špecifikáciou predmetu zákazky, musia zároveň obsahovať referenčné číslo ZP, obchodný názov ZP, výrobcu ZP.
12.7.  Katalóg (ak je to relevantné) – musí obsahovať katalógové číslo.
12.8. 	Zhoda s Nariadením (EÚ) 2017/745 o zdravotníckych pomôckach (nariadenie MDR), prípadne podľa prechodných ustanovení Nariadenia (EÚ) 2017/745, zhoda so Smernicou 93/42 EHS Európskeho parlamentu a Rady, podľa zaradenia zdravotníckej pomôcky. Preukazuje sa dokladmi podľa zaradenia zdravotníckej pomôcky do triedy podľa tabuľky v Prílohe A. (ak je relevantné)
12.9. Pridelenie ŠUKL kódu v zmysle § 110b ods. 5 zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov (ak je to relevantné).  Predkladať Print screen z databázy ŠUKL „Detail zdravotníckej pomôcky“ nie je potrebné. Verejný obstarávateľ  si kód si overí  z vyplnenej cenovej ponuky uchádzača. (ak je relevantné).
Cenová ponuka nesmie obsahovať žiadne obmedzenia alebo výhrady, ktoré sú v rozpore 
s požiadavkami a podmienkami uvedenými v tejto výzve.
 

13. [bookmark: _Toc12176]Vysvetlenie požiadaviek uvedených vo výzve - komunikácia
13.1. Celá komunikácia vo verejnom obstarávaní medzi verejným obstarávateľom a záujemcami/ uchádzačmi sa bude uskutočňovať písomne, prostredníctvom elektronického Informačného systému pre elektronické verejné obstarávanie (ďalej len „IS EVO“) ktorého správcom je Úrad vlády Slovenskej republiky  (ďalej len „Úrad vlády SR“) s využitím všetkých jeho funkcionalít. IS EVO je dostupný bezplatne na adrese: https://www.uvo.gov.sk/portal-systemu-evo-5f5.html.
13.2.  V prípade nejasností a potreby vysvetlenia informácií uvedených vo výzve na predkladanie ponúk, alebo inej sprievodnej dokumentácii poskytnutej verejným obstarávateľom v lehote na predkladanie ponúk (ďalej iba „vysvetlenie“) môže požiadať ktorýkoľvek záujemca o vysvetlenie, a to len elektronicky prostredníctvom IS EVO.   Do predmetu správy je záujemca povinný uviesť „Žiadosť o vysvetlenie“.
13.3.  Vysvetlenie informácií uvedených v súťažných podkladoch alebo v inej sprievodnej dokumentácii verejný obstarávateľ bezodkladne oznámi záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.
13.4. Verejný obstarávateľ odporúča záujemcom/uchádzačom, aby si v IS EVO zaktivovali funkciu „Aktivácia notifikácie“, prostredníctvom ktorej budú notifikáciou informovaní o skutočnostiach týkajúcich sa tohto verejného obstarávania

14. Kritérium na vyhodnotenie ponúk
Najnižšia celková cena v EUR s DPH na jednotlivé časti predmetu zákazky.
Verejný obstarávateľ bude vyhodnocovať jednotlivé časti predmetu zákazky zvlášť, pričom hodnotiť bude len ponuky predložené uchádzačom na časť ako celok.

15. Zákazka nie je realizovaná elektronickou aukciou

16.  Pravidlá a postup pri hodnotení ponúk:
16.1. Verejný obstarávateľ stanoví poradie uchádzačov podľa predložených cenových ponúk od najnižšej po najvyššiu cenu v EUR s DPH na jednotlivé časti predmetu zákazky.
16.2.  U uchádzača, ktorý predložil najnižšiu cenu v EUR s DPH, následne vyhodnotí  splnenie podmienok účasti a splnenie technických a funkčných parametrov podľa Opisu a špecifikácie predmetu zákazky a predložených dokumentov. 
16.3. V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača v systéme IS EVO o vysvetlenie predložených dokladov. Vysvetlenie uchádzač doručí elektronicky v systéme 
16.4.  Ak ponuka uchádzača nespĺňa podmienky účasti alebo požiadavky na predmet obstarávania, bude sa následne hodnotiť ponuka ďalšieho v poradí.
16.5. Uchádzačovi, ktorý splnil požiadavky verejného obstarávateľa bude zaslaná žiadosť o predloženie vzoriek tovaru. Uchádzač je povinný predložiť na adresu verejného obstarávateľa najneskôr do 5 pracovných dní od doručenia žiadosti o predloženie vzoriek tovaru bezplatné vzorky tovaru, ktorý bude dodávať počas plnenia zmluvy, na preukázanie splnenia technických a funkčných parametrov uvedených v Opise a špecifikácii predmetu zákazky.
16.6. Ak verejný obstarávateľ posúdi, že predložené vzorky tovaru spĺňajú požiadavky na predmet zákazky,  vyhodnotí takéhoto uchádzača ako úspešného. 
16.7. V prípade, že predložené vzorky nespĺňajú požiadavky na predmet obstarávania, bude sa následne hodnotiť ponuka ďalšieho v poradí.
16.8. Verejný obstarávateľ si vyhradzuje právo nepožadovať od uchádzača vzorky tovaru v prípade, ak uchádzač už predmet zákazky v minulosti verejnému obstarávateľovi dodával. V takomto prípade doručí uchádzač prostredníctvom IS EVO čestné vyhlásenie, v ktorom deklaruje, že tovar, ktorý v minulosti dodával, je totožný s predmetom zákazky.

17. Prijatie  ponuky
Verejný obstarávateľ zašle uchádzačom  po vyhodnotení ponúk   formou Oznámenia o prijatí /neprijatí ponuky. Oznámenie bude elektronicky doručené v systéme IS EVO prostredníctvom okna „KOMUNIKÁCIA“ . O doručení správy bude uchádzač informovaný prostredníctvom notifikačného  e-mailu na e-mailovú adresu zadanú pri registrácii. 

18. Obchodné a platobné podmienky:
18.1	Výsledkom verejného obstarávania bude Rámcová dohoda podľa zák. č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).
18. 2	Návrh obchodných podmienok verejného obstarávateľa je uvedený v návrhu Rámcovej dohody, viď Príloha č. 5.
18.3. V prípade, že uchádzač bude úspešný vo viacerých častiach, bude podpísaná jedna zmluva ktorej hodnota bude výsledný súčet cien  úspešných častí, s prílohami všetkých častí (opis a cenová ponuka).
18.4. Verejný obstarávateľ si vyhradzuje právo odmietnuť uzavrieť zmluvu s uchádzačom, u ktorého existuje dôvod na vylúčenie podľa §40 ods. 8 písm. d)  (má dôvodné podozrenie, že uchádzač alebo záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž).




Prílohy Výzvy:

Príloha č. 1 Rámcovej dohody: Opis a špecifikácia predmetu zákazky
Príloha č. 2 Rámcovej dohody: Cenová ponuka
Príloha č. 3: Čestné vyhlásenie uchádzača, že nemá uložený zákaz účasti vo verejnom obstarávaní 
Príloha č. 3a: Čestné vyhlásenie uchádzača ku  konfliktu záujmov
Príloha č. 4: Návrh Rámcovej dohody predkladá úspešný uchádzač až po doručení informácie o výsledku vyhodnotenia ponúk
Príloha A: Tabuľka
[image: ]

                             Príloha č. 3
Čestné vyhlásenie uchádzača, 
že nemá uložený zákaz účasti vo verejnom obstarávaní

	Obchodné meno alebo názov uchádzača
úplné oficiálne obchodné meno alebo názov 
uchádzača
	

	
	

	Sídlo alebo miesto podnikania uchádzača
úplná adresa sídla alebo miesta podnikania uchádzača
	

	
	

	IČO
	

	
	

	Právna forma
	

	Uchádzač je malý, stredný podnik (áno/nie)
	

	Uchádzač je zapísaný v zozname hospodárskych subjektov vedenom na ÚVO (áno/ nie)
	

	Registračné číslo zo zoznamu hospodárskych subjektov na UVO
	

	
	

	Zápis uchádzača v Obchodnom registri
označenie Obchodného registra alebo inej evidencie, do ktorej je uchádzač zapísaný podľa právneho poriadku štátu, ktorým sa spravuje, a číslo zápisu alebo údaj o zápise do tohto registra alebo evidencie
	

	
	

	Štát
názov štátu, podľa právneho poriadku ktorého bol uchádzač založený
	

	
Zoznam osôb oprávnených
konať v mene uchádzača
	meno a priezvisko
	

	
	

	
	

	
	

	Kontaktné údaje uchádzača
pre potreby komunikácie s uchádzačom 
	

	Meno a priezvisko kontaktnej osoby
	

	Telefón
	

	E-mail
	

	Fax
	



podľa zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov ako uchádzač, ktorý predložil ponuku v tomto zadávaní zákazky s nízkou hodnotou
týmto čestne vyhlasujem, že
nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (§ 32 ods. 1 písm. f) zákona o verejnom obstarávaní).


V........................................, dňa:...............................	................................................................
Podpis oprávnenej osoby uchádzača


Príloha č. 3a
Čestné vyhlásenie ku konfliktu záujmov
Verejné obstarávanie zákazky na predmet: „Odberky na biologický materiál“
podľa zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov.
(...........obchodné meno, sídlo, IČO  uchádzača], zastúpený [..........meno a priezvisko osoby/osôb oprávnenej/oprávnených konať za uchádzača],
ako uchádzač, ktorý predložil ponuku v tomto zadávaní podlimitnej zákazky 
týmto čestne vyhlasujem, že
v súvislosti s uvedeným verejným obstarávaním:
· som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov („zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia vo verejnom obstarávaní,
· som neposkytol a neposkytnem akejkoľvek, čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu s týmto verejným obstarávaním,
· budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
· poskytnem verejnému obstarávateľovi v tomto verejnom obstarávaní presné, pravdivé a úplné informácie.


V......................................, dňa...............................

–––––––––––––––––––––––––––––––––––––––––––––––––
Meno, priezvisko, funkcia a podpis osoby oprávnenej konať za uchádzača, 
resp. osoby na základe plnej moci

